**ДО:**

**СОБРАНИЕ НА АКЦИОНЕРИ**

**НА ЗК „ПЕЛАГОНИЈА” АД**

**Б И Т О Л А**

И З В Е Ш Т А Ј

**ЗА РАБОТАТА НА ОДБОРОТ НА ДИРЕКТОРИ НА**

**ЗК „ПЕЛАГОНИЈА” АД БИТОЛА ЗА 2021 година**

1. **ВОВЕД**

Управувањето со Друштвото е организирано според едностепениот систем преку Одборот на Директори.

1. Со Друштвото управуваше Одбор на директори избран со мандат од 4 (четири) години со Одлука на Собранието на акционери донесена на ден 05.06.2018 година, а во периодот од 01.01.2021 година до 08.02.2021 година, работеше во следниот состав:

- Цветан Панделески – претседател и неизвршен член,

- Весна Белешовска Бунтеска - извршен член,

- Зорица Арсовска – неизвршен член,

- Лилјана Гајдоска – неизвршен член,

до 08.02.2021 година не беше назначен нов член на Одборот на директори на местото на пок. Драган Китановски кој почина на 17.12.2020 година.

2. На ден 08.02.2021 година со одлука на Собранието на акционери беше избран Александар Поповски за член на Одборот на директори, во кој дополнет состав Одборот на членови работеше во периодот од 08.02.2021 година до 19.02.2021 година.

3. На ден 19.02.2021 година членот на Одборот на директори Александар Поповски поднесе известување за оставка, по што Одборот на директори работеше во неполн состав односно со 4 (четири) члена во периодот од 19.02.2021 година до 06.04.2021 година.

4. На ден 06.04.2021 година Собранието на акционери донесе Одлука со која ги отповика сите членови на Одборот на директори и истовремено донесе Одлука со која се избраа нови членови на Одборот на директори, кои потоа на конститутивна седница истиот ден избраа претседател и извршен член, по што во периодот од 06.04.2021 година до 11.11.2021 година Одборот на директори работеше во следниот состав:

- Цветан Панделески – претседател и неизвршен член,

- Весна Белешовска Бунтеска - извршен член,

- Александар Георгиев - неизвршен член,

- Христина Фуна - неизвршен член,

- Анета Ѓоргиев - неизвршен член.

5. На ден 11.11.2021 година членот на Одборот на директори Христина Фуна поднесе известување за оставка, по што Одборот на директори работеше со 4 (четири) члена во периодот од 11.11.2021 година до 31.12.2021 година.

6. Во извештајниот период од 01.01.2021 година до 31.12.2021 година Одборот на директори одржа вкупно 21 состанок за кои расправаше и одлучуваше за работи од неговата надлежност утврдени со Законот и Статутот на Друштвото, а конкретните работи по кои одлучуваше се дадени во Извештајот за работа на Одборот на директори за периодот од 01.01.2021 до 31.12.2021 година.

1. **РАБОТЕН ДЕЛ (СОСТАНОЦИ)**

Во извештајниот период од 01.01.2021 година до 31.12.2021 година Одборот на директори на ЗК Пелагонија АД Битола одржа вкупно 21 состанок, на кои одлучуваше за работи од својата надлежност утврдени со Законот и Статутот на Друштвото.

**1. На состанокот одржан на 15.01.2021 година** Одборот донесе одлучуваше во врска со разгледување на Предлогот - Барањето доставено од акционерот ОРКА ХОЛДИНГ ад Скопје, за дополнување и промена на редоследот на дневниот ред на собранието на акционери на ЗК Пелагонија ад Битола закажано за 08.02.2021 година, со вклучување на нова точка и предлог одлука за усвојување на предложената точка од дневниот ред, како и донесе одлука за назначување одговорно лице за контакт со инвеститори.

**2. На состанокот одржан на 26.01.2021 година** Одборот донесе одлука за одлука за склучување Анекс бр. 2 кон Договор за купопродажба на пченкина силажа склучен помеѓу ЗК Пелагонија АД Битола како продавач и Биоентерпрајс ДОО Охрид како купувач.

**3. На состанокот одржан на 19.02.2021 година** Одборот донесе одлуки за 1. Разгледување на Извештајот и Елаборатот за извршениот попис со состојба на ден 31.12.2020 година во: ЗК Пелагонија АД Битола, Комлекс Александрија, Пелагонија Енерџи ДООЕЛ Логоварди Битола, Пелагонија Развој 2009 ДООЕЛ МОГИЛА, Пелагонија Вет ДООЕЛ Кравари, Скопско Поле ДООЕЛ Ржаничино Петровец, Балкан фуд ДООЕЛ Битола; ја разгледуваше поднесената оставка од страна на Александар Поповски од членство во Одборот на директори на Земјоделскиот комбинат ПЕЛАГОНИЈА ад Битола; го разгледуваше Известувањето поднесено од страна на понудувачите Друштво за производство, трговија и услуги ОРКА ХОЛДИНГ АД Скопје со седиште на ул.Скупи бр. 3 А – Скопје Карпош и Друштвото за градежништво ТИМ ДОО Скопје со седиште на ул. Бул. Кочо Рацин бр.17 Скопје – Центар, за повлекување на Писмото за интерес за купување на уделот од Друштвото за трговија и услуги КОМПЛЕКС АЛЕКСАНДРИЈА ДООЕЛ Битола, кој претставува 100% од основната главнина на Друштвото и е во сопственост на единствениот содружник Земјоделскиот комбинат ПЕЛАГОНИЈА ад Битола, поднесено на 22.12.2020 година; донесе одлуки во смисла на постапување по одлуките донесени од страна на Собранието на акционери одржано на ден 08.02.2021 година; донесе одлука за давање согласност на Друштвото за производство и трговија МЛЕКАРА ЗДРАВЈЕ РАДОВО ДОО увоз-извоз Скопје за оттуѓување на недвижен имот и донесе одлука за давање согласност на Друштвото за производство и трговија МЛЕКАРА ЗДРАВЈЕ РАДОВО ДОО увоз-извоз Скопје за отуѓување на половни моторни возила.

**4. На состанокот одржан на 26.02.2021 година** Одборот донесе Одлука за свикување на Собрание на акционери на Земјоделскот комбинат ПЕЛАГОНИЈА ад Битола со предлог одлука за отповикување на сите членови на Одборот на директори на Земјоделскиот комбинат ПЕЛАГОНИЈА ад Битола и предлог за избор на нови членови на Одборот на директори на Земјоделскиот комбинат ПЕЛАГОНИЈА ад Битола, со Мислење од Одборот на директори.

**5. На состанокот одржан на 04.03.2021 година** Одборот на директори донесе Одлука за одобрување продажба на уделот во Комплекс Александрија ДООЕЛ Битола и Одлука за одобрување задолжување со кредит пред финансиска институција.

**6. На состанокот одржан на 30.03.2021 година** Одборот донесе одлука за одобрување склучување на Договор за регулирање на долг помеѓу Градежно трговско друштво БЕТОН-ШТИП ДОО Штип како доверител и Земјоделски комбинат ПЕЛАГОНИЈА АД Битола како должник и Одлука за одобрување склучување на Договор за уредување на меѓусебни права и обврски во врска со деловна соработка со извршна клаузула помеѓу Трговско друштво за производство, трговија и деловни услуги АГРО ЈУНИКОМ ДООЕЛ увоз-извоз Скопје, како продавач-доверител и Земјоделски комбинат Пелагонија АД Битола, како купувач-должник.

**7. На состанокот одржан на 06.04.2021 година** Одборот донесе одлуки за: престанок на мандатот и функцијата на досегашниот претседател на Одборот на директори на Земјоделскиот комбинат ПЕЛАГОНИЈА акционерско друштво Битола, за избор на нов претседател на Одборот на директори на Земјоделскиот комбинат ПЕЛАГОНИЈА акционерско друштво Битола, за престанок на мандатот и функцијата на досегашниот извршен член на Одборот на директори на Земјоделскиот комбинат ПЕЛАГОНИЈА акционерско друштво Битола и одлука за избор – назначување на извршен член на Одборот на директори на Земјоделскиот комбинат ПЕЛАГОНИЈА акционерско друштво Битола, како и склучување на Договор за уредување на односите помеѓу Земјоделскиот комбинат ПЕЛАГОНИЈА акционерско друштво Битола и извршниот член на Одборот на директори (со назив извршен директор) на Земјоделскиот комбинат ПЕЛАГОНИЈА акционерско друштво Битола и други поврзани соодветни одлуки.

.

**8. На состанокот одржан на 07.04.2021 година** Одборот донесе одлуки за: купување – стекнување сопствени акции од страна на Земјоделскиот комбинат ПЕЛАГОНИЈА ад Битола, за назначување на овластено лице за водење преговори со АГРОТА – 2L Kft 26 Ady Endre setany Godollo Унгарија, заради начинот на регулирање на долгот што го има Земјоделскиот комбинат ПЕЛАГОНИЈА акционерско друштво Битола према АГРОТА – 2L Kft 26 Ady Endre setany Godollo Унгарија, за отповикување на еден управител на Млекара Здравје Радово ДОО Скопје и назначување нов управител и измена на Договорот за основање на Млекара Здравје Радово ДОО Скопје, за отповикување на Одлуката за назначување на лице за контакт со инвеститори и донесување нова одлука за назначување на лице за контакт со инвеститори.

**9. На состанокот одржан на година 14.04.2021 година** Одборот донесе одлука за за продажба на недвижен имот во Куманово во сопственост на Друштвото за производство и трговија Млекара Здравје Радово ДОО увоз-извоз Скопје, за склучување договор за консултантски услуги помеѓу ЗК Пелагонија АД Битола и Цветан Панделески, Одлука за техничко усогласување на ставките/описот во исплатните листи на вработените и месечниот список за евиденција на реализирани работни часови во софтверскиот систем за пресметка на плати во ЗК Пелагонија АД Битола и трговските друштва во кои единствен содружник е ЗК Пелагонија АД Битола, за продажба на пченкина силажа на купувачот Друштво за производство, трговија и услуги Био Ентерпрајс ДОО Охрид.

**10. На состанокот одржан на 21.04.2021 година** Одборот донесе одлуки за склучување Договор за субординиран долг помеѓу Земјоделски комбинат ПЕЛАГОНИЈА Акционерско друштво Битола и Друштво за производство и трговија МЛЕКАРА ЗДРАВЈЕ РАДОВО ДОО увоз-извоз Скопје, за продажба на половни возила во сопственост на Друштво за производство и трговија МЛЕКАРА ЗДРАВЈЕ РАДОВО ДОО увоз-извоз Скопје и за отповикување на еден управител и назначување нов управител на Трговското друштво за земјоделско производство, трговија и услуги ЗДРАВЈЕ ДИСТРИБУЦИЈА ДООЕЛ Битола и измена на Изјавата за основање на Трговското друштво за земјоделско производство, трговија и услуги ЗДРАВЈЕ ДИСТРИБУЦИЈА ДООЕЛ Битола

**11. На состанокот одржан на 11.05.2021 година** Одборот донесе одлуки за поништување на претходно донесена Одлука и одобрување раскинување Преддоговор за продажба на удел и Одлука за продажба на уделот во Скопско Поле ДООЕЛ с.Р’жаничино Петровец, за отповикување и назначување на управител на ТДПЕЕ Пелагонија Енерџи ДООЕЛ Логоварди Битола, за утврдување потреба од времено упатување на работници за вршење задачи на наводнување.

**12. На состанокот одржан на 07.06.2021 година** Одборот одлучи за свикување годишно собрание на акционери на ЗК Пелагонија ад Битола, утврдување на дневниот ред, утврдување на предлог одлуките, годишниот извештај за работа на Друштвото, извештајот за работа на Одборот на директори, финансискиот извештај и консолидираниот финансиски извештај за 2020 година.

**13. На состанокот одржан на 11.06.2021 година** Одборот одлучи за изменување и дополнување на Правилникот за внатрешна организација и систематизација на работните места во ЗК Пелагонија АД Битола, за усвојување и донесување План за работа на рибник Букри, за давање овластување на содружниците на Друштвото за производство и трговија МЛЕКАРА ЗДРАВЈЕ РАДОВО ДОО увоз-извоз Скопје за донесување на одлуки за промена на седиште, за промена на Раководители на Подружници, за овластување на управителите на Друштвото и за изменување и дополнување на Договорот за основање на Друштвото, донесе одлуки за усвојување на Оперативен план за извршување на жетвата на есенските култури во ЗК Пелагонија ад Битола за 2021 година, Оперативен план за заштита од пожари во ЗК Пелагонија ад Битола за 2021 година и донесе Одлука за купување на земјоделско земјиште

**14. На состанокот одржан на 12.07.2021 година** Одборот донесе одлука за поништување на претходно донесени Одлука број 02-545/3 од 11.05.2021 година за продажба на удел во Друштвото СКОПСКО ПОЛЕ ДООЕЛ с.Р’жаничино и Одлука за раскинување на Договорот за продажба на уделот арх. број број 03-618 од 26.05.2021 година и раскинување на Договорот за преземање на долг со арх. број 03-619 од 26.05.2021 година, одлука за продажба на уделот кој ЗК ПЕЛАГОНИЈА АД Битола го поседува во Друштвото СКОПСКО ПОЛЕ ДООЕЛ с.Р’жаничино Петровец и претставува 100% од основната главнина на Друштвото, на купувачот на уделот Друштвото за производство на мелнички, пекарски и други производи и промет на мало и големо ЖИТО ПОЛОГ АД – Тетово, за купопродажна цена од 200.000.000,00 денари, согласно Одлуката број 02-21/7 донесена на ден 08.02.2021 година од Собранието на акционери на Земјоделскиот комбинат ПЕЛАГОНИЈА акционерско друштво Битола; донесе Одлука за склучување Договор за вршење компјутерски консултантски услуги помеѓу Трговското друштво за производство на електрична енергија ПЕЛАГОНИЈА ЕНЕРЏИ ДООЕЛ Логоварди Битола како нарачател и Друштво за услуги и трговија ЕМБЕР ТИМ увоз-извоз ДООЕЛ како вршител, одлука за склучување Договор за кредит помеѓу Финансиско друштво СН Финансии ДОО Битола и ЗК Пелагонија АД Битола како корисник на кредитот.

**15. На состанокот одржан на 30.07.2021 година** Одборот донесе одлуки за одобрување авалирање меница од страна на Пелагонија Енерџи ДООЕЛ Логоварди Могила, за склучување Договор за наменски заем со извршна клаузула и обезбедување со меница и невладетелски залог, за донесување Правилник за изменување и дополнување на Правилникот за внатрешна организација и систематизација на работните места во ЗК Пелагонија АД Битола и за склучување договор за превоз на пченка силажа со извршна клаузула..

**16. На состанокот одржан на 13.08.2021 година** Одборот донесе одлука за основање на друштва со ограничена одговороност од страна на Земјоделскиот комбинат ПЕЛАГОНИЈА ад Битола и назначување овластен проценител за изготвување проценка на непарични основачки влогови за основање на Друштвата со ограничена одговороност.

**17. На состанокот одржан на 18.08.2021 година** Одборот донесе одлуки за склучување Договори за лизинг 09980 и 09981 со Друштво за лизинг Порше Лизинг ДООЕЛ Скопје, одлуки за склучување Анекс кон Договор за купопродажба на меркантилна пченица од 26.02.2021 г., за склучување Анекс кон Договор за купопродажба на меркантилна пченица од 15.03.2021 г., за склучување Анекс бр. 2 кон Договор за купопродажба на меркантилна пченица од 15.03.2021 г. и за склучување Договор за купопродажба на меркантилна пченица од родот 2022 година со друштвото Жито Полог АД Тетово.

**18. На состанокот одржан на 03.09.2021 година** Одборот донесе одлука за промена на називот и дејноста на Подружницата за семедоработка Могила, Могила на Трговското друштво за земјоделски услуги, стручна контрола и испитување на семенскиот материјал ПЕЛАГОНИЈА РАЗВОЈ ДООЕЛ Могила, Могила.

**19. На состанокот одржан на 06.10.2021 година** Одборот донесе одлука одлука за одобрување продажба на недвижен имот, за одобрување зделка со заинтересирана страна за продажба на недвижен имот и за одобрување задолжување на Трговското друштво за земјоделски услуги, стручна контрола и испитување на семенскиот материјал ПЕЛАГОНИЈА РАЗВОЈ ДООЕЛ Могила со ЕМБС 6464750 со инвестиционен кредит за обртни средства.

**20. На состанокот одржан на 16.12.2021 година** Одборот донесе одлука и заклучок за вршење на целосен и редовен попис на средствата и обврските и усогласување на сметководствената со фактичката состојба и одлуки за заложување недвижен имот и подвижен имот сопственост на ЗК Пелагонија АД Битола и Пелагонија Енерџи ДООЕЛ Логоварди Битола по основ на Анекс 1 кон Договор за одобрување рамковен револвинг лимит врз основа на договорен алог бр. 2003-18 од 18.03.2021 г.

**21. На состанокот одржан на 30.12.2021 година** Одборотдонесе одлуки за основање друштва со ограничена одговорност за сточарско производство, трговија и услуги, донесе Правилник за внатрешна организација и систематизација на работните места во ЗК Пелагонија АД Битола, одлука за усогласување на работните места, одлуки за склучување договори за закуп за објекти, за отповикување и именување на управител и измена на Изјавата за основање на друштвото Пелагонија Развој ДООЕЛ Могила, Одлука за склучување Анекс кон Договор за залог на пченкина силажа со друштвото Био Ентерпрајс ДОО Охрид.

Покрај наведеното, во текот на работењето во деловната 2021 година, Одборот на директори разгледуваше и расправаше и по други прашања кои се во негова надлежност, а претставуваат прашања од интерес на работењето на Друштвото.

## Р Е З И М Е

Одборот на директори во текот на 2021 година континуирано работеше и одлучуваше по прашања од својата надлежност.

Врз основа на овој Извештај и Годишниот извештај за работењето на ЗК Пелагонија ад Битола за 2021 година, како и целокупното работење на Друштвото, Одборот на директори смета дека и оваа деловна година делуваше во согласност со законските прописи и проектираната деловна политика.

**ОДБОР НА ДИРЕКТОРИ:**

**ПРЕТСЕДАТЕЛ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**/Цветан Панделески/**